મૃતકની લાશને કલોલ સિવિલ હોસ્પિટલમાં રાખવામાં આવી છે. લાશને લઇ જવા માટે આજે સવારે પોલીસે પરિવારજનો સાથે મંત્રણા કરી હતી. ત્યારે શહેરભરમાંથી લોકોના ટોળા એકત્ર થવા લાગ્યા હતાં અને બપોર સુધીમાં ૩ હજારથી વધુ લોકો એકત્ર થતાં મામલો તંગ બને તેવા સંજોગો ઉભા થયા હતાં. ત્યારે સિવિલ હોસ્પિટલના પાછળના ગેટ પાસે બે કોમના તોફાની ટોળા વચ્ચે ભારે પથ્થરમારો થયો હતો. તેના પડઘા શહેરમાં પડ્યા હતાં અને ટાવરચોક વિસ્તારમાં પણ બે કોમના ટોળા સામસામે આવી ગયા હતાં. ત્યારે પણ પથ્થરમારો થયો હતો. પોલીસે તાકિદે મામલો સંભાળી તોફાનીઓને વિખેરી પરિસ્થિતિ ઉપર કાબુ મેળવી લીધો હતો.